ປ. ໂອບາມາ ພົບກັບ ທາ່ນນາງ ອອງຊານ ຊູຈີ ຜູ້ນຳ ຝ່າຍຄ້ານ ມຽນມາ 
ປະທານາທິບໍດີ ສະຫະລັດ ທ່ານ Brack Obama ໄດ້ເຈລະຈາຫາລື ກັບທາ່ນນາງ ອອງຊານ ຊູຈີ ຜູ້ນຳ ພັກຝ່າຍຄ້ານ ໃນມຽນມາ
ປະທານາທິບໍດີສະຫະລັດ ທ່ານ Barack Obama ໄດ້ເຈລະ ຈາຫາລື ກັບຜູ້ນຳ ປະຊາທິປະໄຕມຽນມາ ທ່ານນາງ Aung San Suu Kyi ໃນຂະນະທີ່ ມີການຕັ້ງຄຳຖາມຢູ່ໃນປະເທດ ດັ່ງກ່າວ ກ່ຽວກັບທິດທາງແລະບາດກ້າວໃນການປະຕິຮູບໄປ ສູ່ປະຊາທິປະໄຕ ກ່ອນການເລືອກຕັ້ງປີ 2015 ທ່ານນາງ Aung Sa Suu Kyti ໄດ້ກ່າວຕໍ່ກອງປະຊຸມນັກຂ່າວ ຫລັງຈາກພົບປະ ໃນວັນສຸກມື້ນີ້ວ່າ ຂັ້ນຕອນການປະຕິຮູບໃນ ມຽນມາ ກຳລັງ “ດຳເນີນໄປດ້ວຍຂຸມທີ່ຕາບ” ແລະໄດ້ເຕືອນວ່າ ຢ່າຄາດຫວັງໄປໃນແງ່ດີຫຼາຍເກີນໄປ ທີ່ອາດນຳໄປສູ່ຄວາມ ເພິງພໍໃຈນັ້ນ ທ່ານນາງບັນລະຍາຍເຖິງລັດຖະທໍາມະນູນຂອງ ປະເທດວ່າ “ບໍ່ທ່ຽງທຳ ບໍ່ຍຸຕິທຳ ແລະບໍ່ມີປະຊາທິປະໄຕ ” ທ່ານນາງ Suu Kyi ຜູ້ນຳຝ່າຍຄ້ານຂອງມຽນມາກ່າວວ່າ “ຂ້າພະເຈົ້າ ມີຄວາມໝັ້ນໃຈຢ່າງ ເດັດດ່ຽວວ່າ ສະຫະລັດຈະສືບຕໍ່ ໃຫ້ການສະໜັບສະໜຸນ ແກ່ພວກເຮົາ ກ່ຽວກັບການປ່ຽນ ແປງໄປສູ່ປະຊາທິປະໄຕ ແລະໃນເວລາໃດທີ່ມຽນມາໄດ້ ກາຍເປັນປະເທດທີ່ມີປະຊາທິປະ ໄຕຢ່າງເຕັມທີ່ຕາມຄວາມປາດຖະນາຂອງປະ ຊາຊົນແລ້ວ ພວກເຮົາຈຶ່ງຈະສາມາດກ່າວ ໄດ້ວ່າ ຢູ່ໃນບັນດາເພື່ອນຝູງເຫລົ່ານັ້ນ ທີ່ຊຸກຍູ້ສົ່ງເສີມໃຫ້ພວກເຮົາໄປເຖິງທີ່ນັ້ນ ສະຫະ ລັດແມ່ນຢູ່ໃນພວກທຳອິດ ” ທ່ານນາງ Aung San Suu Kyi ໄດ້ຖືກເລືອກໃຫ້ເຂົ້າໄປນັ່ງຢູ່ໃນສະພາມຽນ ມາ ໃນປີ 2012 ແລະນັບແຕ່ນັ້ນມາບັນດາຜູ້ສະໜັບສະໜູນຂອງທ່ານນາງໄດ້ ຊອກຫາຊ່ອງທາງ ດັດແປງແກ້ໄຂລັດຖະທຳມະນູນ ທີ່ຈະອະນຸຍາດໃຫ້ທ່ານນາງ ສະມັກເປັນປະທານາທິ ບໍດີໄດ້ ໃນປີໜ້ານີ້ ລັດຖະທຳມະນູນມຽນມາ ຫ້າມບຸກຄົນໃດກໍຕາມ ທີ່ມີຄວາມສຳພັນຢ່າງແຂງຂັນ ກັບຊາວ ຕ່າງປະເທດ ລົງສະມັກເປັນປະທານາທິບໍດີ ພວກລູກຊາຍຂອງທ່ານນາງ Aung San Suu Kyi ເປັນຄົນສັນຊາດອັງກິດ ແລະມື້ລາງສາມີ ຂອງທ່ານນາງກໍເຊັ່ນດຽວກັນ ແຕ່ ວ່າທ່ານນາງ ຍັງໄດ້ຖືກຕິຕຽນ ທີ່ບໍ່ເອົາບາດກ້າວ ອັນໜັກແໜ້ນຢ່າງເປັນການເປີດເຜີຍ ຕໍ່ການລ່ວງລະເມີດຕໍ່ຊາວມຸສລິມໂຣຮິງ ຢາ ຊຶ່ງເປັນຊົນກຸ່ມນ້ອຍໃນມຽນມາ ທ່ານ Obama ກ່າວຕໍ່ບັນດານັກຂ່າວວ່າ ມັນເປັນເລື່ອງທີ່ບໍ່ຍຸດຕິທຳ ທີ່ລັດຖະທຳມະນູນ ຈະຫ້າມບໍ່ໃຫ້ຜູ້ໃດຜູ້ນຶ່ງສະມັກເປັນປະທານາທິບໍດີ ເພາະວ່າ ສະມາ ຊິກໃນຄອບຄົວຂອງ ເຂົາເຈົ້າເປັນຄົນດັ່ງກ່າວ